व्यवस्था : ट्रैफिक सिग्नल होंगे ठीक, पार्कों की सुधरेगी व्यवस्था
शहरके पार्कों में भी अब शौचालय की व्यवस्था होगी तो साथ ही लंबे समय से खराब पड़े ट्रैफिक सिग्नलों को दुरुस्त किया जाएगा। निगम शहर में अपना सौंदर्यीकरण अभियान भी जारी रखेगा, क्योंकि अब नगर निगम क्षेत्र में बजट आवंटन के कारण अटके पड़े विभिन्न कार्यों को गति मिलने जा रही है। निगम प्रशासन ने बजट जारी कर विभिन्न मरम्मत से जुड़े कार्यों एवं नवनिर्माण के लिए प्रक्रिया शुरू कर दी है। इस संदर्भ में टेंडर भी लगा दिए गए हैं। विभिन्न कार्यों पर चार करोड़ 51 लाख रुपए खर्च किए जाएंगे। निगम ने संबंधित ठेकेदार काे तय समय अवधि में कार्य पूरा किए जाने के निर्देश दिए हैं। हाल ही में टेंडर प्रक्रिया पर उठ रहे सवालों के चलते निगम में टेंडर आवंटन का कार्य रुक सा गया था, लेकिन अब फिर से टेंडरों के जरिए विकास कार्यों को गति देने का सिलसिला शुरू हो गया है।
{शहर के ट्रैफिक सिग्नलों की मरम्मत पर 7.20 लाख रुपए
{नगर निगम कार्यालय को संवारने पर 15.48 लाख रुपए
{शहर के पार्कों में शौचालय निर्माण पर 50 लाख रुपए
{गोचरान भूमि किशोरा की चार दीवारी पर 48.22 लाख रुपए
{मुरथल में गली की मरम्मत पर 25.38 लाख रुपए
{वार्ड नंबर तीन की गली की मरम्मत पर 49 लाख रुपए
{शांति नगर में सामुदायिक भवन का निर्माण पर 12 लाख रुपए
{संत कबीरदास धानक चौपाल का निर्माण पांच लाख रुपए
{खेवड़ा में सामुदायिक भवन का निर्माण 63 लाख रुपए
{खेवड़ा क्षेत्र में पुलिया नाला निर्माण 41 लाख रुपए
{खेवड़ा में स्टांप वाटर ड्रेनेज सिस्टम पर 47.54 लाख रुपए
{खेवड़ा में स्टेडियम संवारने पर 31.92 लाख रुपए
{जोशी चौहान में कम्युनिटी सेंटर पर 25.46 लाख
{जोशी चौहान में गली एवं ड्रेन कवर पर 21.68 लाख रुपए
{अग्रसेन चौक महाराणा प्रताप चौक का सौंदर्यीकरण 8.27 लाख
{सौंदर्यीकरण के लिए 4 करोड़ 51 लाख रुपए खर्च किए जाएंगे
इस बार बजट आवंटन में निगम प्रशासन ने खेवड़ा पर विशेष मेहरबानी दिखाई है। गांव खेवड़ा में करीब एक करोड़ रुपए के विकास कार्य करवाए जाने के लिए टेंडर जारी किए गए हैं। विदित हो कि हाल ही में निगम के विरोध में बुलंद हो रहे आंदोलन में खेवड़ा के ग्रामीण भी अग्रणी भूमिका निभाने की तैयारी में जुटे हैं, उसी को देखते हुए निगम प्रशासन खेवड़ा में विकास कार्यों को गति देने की ओर बढ़ रहा है।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva bho_Deva bho_Deva hin_Deva bho_Deva hin_Deva bho_Deva hin_Deva hin_Deva